b'\n_START_ARTICLE_\nMali koprivar\n_START_SECTION_\nOpis\n_START_PARAGRAPH_\nMali koprivar meri preko kril med 39 in 50\xc2\xa0mm. Zgornja stran kril je oran\xc5\xbeno rde\xc4\x8da, ob zgornjem robu sprednjih kril se izmenjujejo \xc4\x8drne in rumene lise, zadnja svetla lisa pa je bela. Po zunanjem robu obeh parov kril ima \xc4\x8drno obrobljene, ble\xc5\xa1\xc4\x8de\xc4\x8de modre polmese\xc4\x8daste lise. Po telesu ima ta vrsta metuljev dolge, zlato sijo\xc4\x8de rjave dlake, ki segajo \xc5\xa1e na temnej\xc5\xa1i in zlato poprhnjen del kril ob telesu. V notranjem kotu spodnjih kril je na notranji strani velika \xc4\x8drna lisa, tri manj\xc5\xa1e \xc4\x8drne lise pa so \xc5\xa1e v sredi notranjega dela sprednjih kril.._NEWLINE_Spodnja stran kril je rjavo \xc4\x8drna, s svetlej\xc5\xa1im rjavim pasom, kar metulja varuje med po\xc4\x8divanjem. Kadar se po\xc4\x8dutijo ogro\xc5\xbeene, ti metulji na hitro razprejo krila, s \xc4\x8dimer naj bi prestra\xc5\xa1ili mlade in neizku\xc5\xa1ene ptice. Odrasli metulji prezimijo v zavetju drevesnih dupel ali hi\xc5\xa1 in iz skrivali\xc5\xa1\xc4\x8d pridejo zgodaj spomladi. Mali koprivar je raz\xc5\xa1irjen od najbolj severnih do najbolj ju\xc5\xbenih delov Evrope. Pojavlja se povsod, kjer uspeva velika kopriva, s katero se hranijo gosenice. Pogost je v bli\xc5\xbeini \xc4\x8dlove\xc5\xa1kih naselij, na pa\xc5\xa1nikih in ob rekah, kjer ga opazimo med marcem in oktobrom.'